Mafuriko yamewaua zaidi ya watu 10 jijini Nairobi.
Mafuriko hayo yamesababishwa na mvua kubwa inayoendelea kunyesha
kote nchini humo.
Vyombo vya habari nchini Kenya, vimeripoti kwamba zaidi ya watu 50
wameuawa kutokana na mafuriko tangu mvua nyingi zilipoanza
kunyesha mwezi Machi.
"Manyumba zimeenda na maji, hadi watu wanakufa, hata saa hii wametoa
karibu watu sita.
Serikali wakuje watusaidie.
Hata chakula hakuna, malazi zimeenda, watoto wameenda."
Maelfu ya wakaazi wamebaki bila makao baada ya nyumba zao kusombwa,
kubomoka au kuathiriwa kwa njia tofauti na mafuriko.
Juhudi za uokozi zinaendelea kutolewa kwa
manusura ambao wamekwama.
Wizara ya usalama wa taifa imeamuru Huduma ya polisi ya taifa kusimamia
operesheni za utafutaji na uokozi kwa ndege kwa ushirikiano na
shirika la Msalaba Mwekundu.
Shughuli za usafiri na uchukuzi
zimetatizika pakubwa, kwa sababu barabara nyingi hazipitiki.
“Kuna wananchi wanaoishi katika maeneo hatarishi sana.
Na hao ndio wako katika hatari zaidi kwa wakati huu.
Um
Tunatakiwa kwa uhakika tuelewe, na nina furaha waziri wa nishati yuko hapa.
Ili tuanze kuwajulisha wananchi iwapo wako katika maeneo ambayo ni hatari
kwao, tuanze kuwahamisha.
Shirika la Reli la Kenya lilitangaza kwamba linasitisha
huduma zake kwa muda kwa sababu mafuriko yameathiri
miundo mbinu zake.
Mamlaka inayosimamia barabara pia imefunga angalau barabara
nne jijini Nairobi.
Kulingana na maafisa nchini Kenya, Mto Athi ulioko kaunti ya Machakos,
na Mto Nairobi, katika kaunti ya Nairobi,
imevunja kingo zao na hivyo maji kutapakaa hadi mijini.
Ujenzi usiofuata kanuni na utaratibu muafaka mijini, pia umelaumiwa
kuchangia maafa ya mafuriko.
Inadaiwa kuwa baadhi ya wawekezaji wamejenga nyumba kwenye
mikondo ya maji.
Utayari wa mamlaka husika kuchukua hatua zinazohitajika mapema ili
kuepusha maafa kama hayo, kama vile kuzibua mitaro, mito na
miundo mbinu ya maji pia imetajwa kuwa masuala yanayopaswa
kushughulikiwa ili kuzuia athari kubwa katika ziku za usoni.
Katika kanda nzima ya Afrika Mashariki, mvua kubwa inaendelea
kunyesha na kusababisha maafa.
Nchini Burundi karibu watu 100,000 wameachwa bila makaazi.
Nchini Tanzania, takriban watu 58 wameripotiwa kufa huku maelfu
wakiachwa bila makaazi.